stanford-oval/wikipedia huggingface dataset:
Ninja Ryūkenden

| Ninja Ryūkenden |
| --- | --- |
Kehittäjä:  Tecmo
Julkaisija:  Tecmo, Ocean Software, Hi Tech Expressions ja Atari
Pelisarja:  Ninja Gaiden
Julkaistu:  NESJP 9. joulukuuta 1988
Lajityyppi:  beat ’em up
Pelimuoto:  kaksinpeli ja yhteistyömoodi
Alusta:  Kolikkopeli, Nintendo Entertainment System, PC Engine, Commodore 64 ja ZX Spectrum
Lisää peliartikkeleitaVideopelien teemasivulla
Ninja Ryūkenden on (jap. 忍者龍剣伝, myös nimellä Shadow Warriors ja Shadow Warriors: Ninja Gaiden) on Tecmon kehittämä ja julkaisema beat'em up -peli. Peli on julkaistu vuonna 1988 kolikkopelinä sekä NES ja PC Engine -alustoille.
Pelistä on julkaistu vuonna 1989 versiot mikrotietokoneille kuten Amiga, Amstrad CPC, Atari ST, Commodore 64 sekä ZX Spectrum.
Peli on Ninja Gaiden pelisarjan ensimmäinen osa. Pelissä seikkailee kuvitteellinen ninja Ryu Hayabusa, joka taistelee pahan voimia vastaan.
Pelille on julkaistu seuraajat Ninja Gaiden II: The Dark Sword of Chaos ja Ninja Gaiden III: The Ancient Ship of Doom.
Vastaanotto

Mikrobitissä Jukka Tapanimäki antoi pelin Atari ST -versiolle 80 pistettä sadasta ja Samu Mielonen Commodore 64 -versiolle 83 pistettä sadasta.
Aiheesta muualla

Ninja Gaiden MobyGamesissa (englanniksi)
Ninja Gaiden MobyGamesissa (englanniksi)
Ninja Ryukenden Arcade History -sivustolla (englanniksi)
Ninja Gaiden Arcade History -sivustolla (englanniksi)
Ninja Ryukenden Killer List of Videogamesissä (englanniksi)
Ninja Gaiden Killer List of Videogamesissä (englanniksi)
Shadow Warriors Hall of Light -sivustolla (englanniksi)
Nathan MacKinnon

| Nathan MacKinnon |
| --- | --- |

Henkilötiedot
Syntynyt: 1. syyskuuta 1995 (ikä 29) Halifax, Nova Scotia
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  183 cm
Paino:  91 kg
Seura
Seura:  Colorado Avalanche
Sarja:  NHL
Pelinumero:  29
Pelaajaura
Pääsarjaura:  2013–
NHL-varaus:  1. varaus, 2013 Colorado Avalanche
KHL-varaus:  114. varaus, 2012 Vitjaz Tšehov
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Tšekki 2015 | jääkiekko |  |
|  Hopeaa | Saksa/Ranska 2017 | jääkiekko |  |
| Stanley Cup  |
| --- | --- | --- |
|  | Colorado Avalanche | 2022  |
Nathan MacKinnon (s. 1. syyskuuta 1995 Halifax, Nova Scotia) on kanadalainen jääkiekkoilija, pelipaikaltaan keskushyökkääjä. Hän pelaa NHL-joukkue Colorado Avalanchessa ja on maailmanmestari vuodelta 2015 ja Stanley Cup -voittaja vuodelta 2022.
MacKinnon oli vuoden 2013 NHL:n varaustilaisuuden ykkösvaraus.
Ura

MacKinnon on ollut yksi ikäluokkansa lupaavimpia pelaajia, ja häntä on verrattu usein toiseen Nova Scotian provinssista lähtöisin olevaan tähteen, Pittsburgh Penguinsin Sidney Crosbyyn. MacKinnonista ennakoitiin NHL:n varaustilaisuuden 2013 kärkivarausta ja hänet varattiinkin tilaisuuden ensimmäisenä pelaajana.
KHL:n varaustilaisuudessa vuonna 2012 KHL-seura Vitjaz Tšehov varasi MacKinnonin neljännellä kierroksella 114. pelaajana.
MacKinnon pelasi ensimmäisen NHL-ottelunsa 2. lokakuuta 2013 Anaheim Ducksia vastaan saavuttaen kaksi syötöpistettä. Hänestä tuli nuorin kaksi pistettä tehnyt pelaaja sitten vuoden 1944. Colorado voitti ottelun lopulta lukemin 6–1, ja MacKinnon valittiin ottelun kolmostähdeksi. Ensimmäisen NHL-maalinsa MacKinnon teki 12. lokakuuta 2013 ottelussa Washington Capitalsia vastaan.
MacKinnon teki tulokaskaudellaan runkosarjassa tehopisteet 24+39=63, joilla hän oli tulokkaiden pistepörssin ykkönen ja joukkueensa neljänneksi paras pistemies. Seitsemässä pudotuspeliottelussa hän saavutti tehopisteet  2+8=10. MacKinnon palkittiin parhaan tulokkaan Calder Memorial Trophylla. Hän on kaikkien aikojen nuorin kyseisen palkinnon voittanut pelaaja.
MacKinnon valittiin kauden 2019–2020 Lady Byng Trophyn voittajaksi.
MacKinnon kuului maailmanmestaruuden voittaneeseen Kanadan joukkueeseen Tšekissä vuonna 2015. Hän teki turnauksessa neljä maalia ja antoi viisi maalisyöttöä.
2. maaliskuuta 2016 Stan Bowman ja Peter Chiarelli valitsivat MacKinnonin ensimmäisten pelaajien joukossa edustamaan Pohjois-Amerikan alle 23-vuotiaiden yhdistelmäjoukkuetta vuoden 2016 maailmancupiin.
Vuoden 2017 MM-kisoissa MacKinnon oli tehopistein 6+9=15 turnauksen kolmanneksi paras pistemies, ja hänet valittiin turnauksen tähdistökentälliseen.
Kauden 2021–2022 päätteeksi tuli MacKinnonista Stanley Cup -voittaja, kun Colorado Avalanche päihitti loppuottelusarjassa Tampa Bay Lightningin voitoin 4–2.
Syyskuussa 2022 MacKinnon teki Avalanchen kanssa kahdeksanvuotisen ja 100,8 miljoonan dollarin arvoisen jatkosopimuksen. Sopimus astui voimaan kaudesta 2023–2024 alkaen. Tuolla kaudella MacKinnon pelasi erittäin hyvin. Tammikuussa 2024 uutisoitiin, että hän oli tehnyt 38 ottelussa 20+41=61 tehopistettä. Erityisesti kotipeleissä MacKinnon oli tehokas. Hän teki tehopisteitä jokaisessa Coloradon 20 ensimmäisessä kotipelissä tuolla kaudella. Vastaavaan oli yltänyt edellisen kerran 35 vuotta sitten Wayne Gretzky kaudella 1988–1989. Hän teki tuolloin tehopisteitä jokaisessa Los Angeles Kingsin kotiottelussa.
Nukumanun kieli

| Nukumanu> Tiedot |
| --- | --- |
Alue:  Papua-Uusi-Guinea
Puhujia:  700
Sija:  ei sadan suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet polynesialaiset kielet samoalaiset kielet
 Ohje 
Nukumanu on austronesialainen kieli. Sitä puhutaan pääasiassa Papua-Uudelle-Guinealle kuuluvalla Nukumanun atollilla. Kieltä puhuu äidinkielenään noin 700 ihmistä (2003).
Neeta Lulla

Neeta Lulla vuonna 2012.
Neeta Lulla on intialainen pukusuunnittelija ja stylisti. Hän kuuluu kotimaassaan alansa menestyneimpiin ja on työskennellyt elokuva-alan huippunimien kanssa. Lulla on voittanut monia arvostettuja palkintoja, kuten neljä parhaan puvustuksen National Film Awards -palkintoa elokuvista Lamhe (1991), Devdas (2002), Jodhaa Akbar (2008) ja Balgandharva (2011).
Aiheesta muualla

Kuvia tai muita tiedostoja aiheesta Neeta Lulla Wikimedia Commonsissa
Virallinen sivusto (englanniksi)
Neeta Lulla Internet Movie Databasessa. (englanniksi)
Oiva Huttunen

| Oiva Huttunen> Oikeuskansleri |
| --- | --- |
 1933–1944  
Edeltäjä:  Albert Makkonen
Seuraaja:  Toivo Tarjanne
Suomen oikeusministeri
 Mantereen hallitus 18.2.1929–16.8.1929  
Edeltäjä:  Anton Kotonen
Seuraaja:  Elieser Kaila
Henkilötiedot
Syntynyt: 20. heinäkuuta 1887 Nurmes
Kuollut: 22. tammikuuta 1945 (57 vuotta)
Oiva Juho Aatami Huttunen (20. heinäkuuta 1887 Nurmes – 22. tammikuuta 1945) oli suomalainen juristi ja virkamies. Hän toimi oikeusministerinä Mantereen hallituksessa 1929. Hän oli hallituksessa ammattiministeri. Hän toimi valtioneuvoston oikeuskanslerina vuosina 1933–1944.
Huttusen vanhemmat olivat puuseppä Juho Huttunen ja Katri Ahonen. Hän pääsi ylioppilaaksi Joensuun lyseosta 1906 ja suoritti Helsingin yliopistossa oikeustutkinnon 1908. Huttunen sai varatuomarin arvon 1911.
Huttunen oli asianajajana Joensuussa 1911−1915 ja Helsingissä 1916−1919. Hän oli korkeimmassa oikeudessa notaarina 1918, nuorempana oikeussihteerinä vuodesta 1919 ja vanhempana oikeussihteerinä 1930 sekä lainvalmistelukunnan jäsenenä 1924−1930. Hän oli korkeimman oikeuden oikeusneuvoksena 1930−1933 ja oikeuskanslerina 1933−1945. Huttunen oli myös eduskunnan oikeusasiamiehen sihteerinä 1920−1924 ja eduskunnan lakivaliokunnan sihteerinä 1921−1930.
Oiva Huttunen oli naimisissa vuodesta 1925 Saima Siviä Outisen kanssa.
Julkaisuja

Avioliittolaki ynnä siihen liittyvät lait ja asetukset ; julkaissut ja selityksillä varustanut Oiva Huttunen. Otavan asetuskokoelma 58. Otava 1930, 2. painos WSOY 1945
Nouvelair

Nouvelairin Airbus A321
Nouvelair (IATA: BJ, ICAO: LBT, kutsukoodi: NOUVELAIR) on tunisialainen tilauslentoyhtiö, jonka pääkonttori sijaitsee Monastirissa. Yhtiö on perustettu vuonna 1989 nimellä Air Liberté Tunisie, nykyään Nouvelair.
Nouvelair lentää Euroopassa ja Tunisiassa. Nouvelair hoitaa myös matkatoimisto Deturin lomalentoja Helsingistä ja Oulusta Tunisiaan.
Laivasto

Heinäkuussa 2016:
9 Airbus A320-200
Aiheesta muualla

bNouvelair (Arkistoitu – Internet Archive) (englanniksi, saksaksi)
Arab Air Carriers Organizationin (AACO) jäsenet
Afriqiyah Airways
Air Algérie
Air Arabia
Air Cairo
Badr Airlines
EgyptAir
Emirates
Etihad Airways
Express Air Cargo
flydubai
FlyEgypt
flynas
Gulf Air
Iraqi Airways
Jordan Aviation
Kuwait Airways
Libyan Airlines
Mauritania Airlines
Middle East Airlines
Nile Air
Nouvelair
Oman Air
Palestinian Airlines
Qatar Airways
Royal Air Maroc
Royal Jordanian
Saudia
SaudiGulf Airlines
Sudan Airways
Syrian Arab Airlines
Tassili Airlines
Tunisair
Yemenia
Oleksandr Bahatš

| Mitalit> Maa:   Ukraina.Miesten yleisurheilu. Olympialaiset  | Mitalit> Maa:   Ukraina.Miesten yleisurheilu. Olympialaiset  | Mitalit> Maa:   Ukraina.Miesten yleisurheilu. Olympialaiset  | Maa:   Ukraina> Miesten yleisurheilu. |
| --- | --- | --- | --- |
|  Pronssia | Atlanta 1996 | kuulantyöntö |  |
| MM-kilpailut  | MM-kilpailut  | MM-kilpailut  |  |
|  Pronssia | Stuttgart 1993 | kuulantyöntö |  |
|  Pronssia | Seville 1999 | kuulantyöntö |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Maebashi 1999 | kuulantyöntö |  |
| EM-kilpailut  | EM-kilpailut  | EM-kilpailut  |  |
|  Kultaa | Budapest 1998 | kuulantyöntö |  |
|  Pronssia | Helsinki 1994 | kuulantyöntö |  |
Oleksandr Mykolajovytš Bahatš (ukr. Олександр Миколайович Багач, s. 21. marraskuuta 1966 Matusov) on ukrainalainen entinen kuulantyöntäjä, jonka uran huippuvuodet ajoittuivat 1990-luvulle.
Vuonna 1985 Bahatš saavutti juniorien EM-hopeaa. Vuonna 1989 hän jäi kiinni dopingin käytöstä ja joutui kahden vuoden kilpailukieltoon. Vapauduttuaan kilpailukiellosta Bahatš voitti ensimmäisissä aikuisten arvokilpailuissaan 1992 Genovan EM-hallikisoissa kultamitalin. 1993 Toronton MM-hallikisoissa samoin kuin samana vuonna kesällä Stuttgartin MM-kisoissa ulkoradoilla hän oli kolmas. Vuonna 1994 Bahatš puolusti menestyksekkäästi kultamitaliaan Pariisin EM-hallikisoissa, ja samana vuonna ulkoradoilla Helsingin EM-kisoissa hän oli jälleen pronssilla. 1995 Göteborgin MM-kisoissa hän oli neljäs tuloksella 20,38.
1997 Ateenan MM-kilpailuissa Bahatš työnsi loppukilpailuissa kaikkein pisimmälle, mutta menetti sittemmin kultamitalinsa doping-näytteestä löytyneen efedriinin vuoksi. Seuraavana vuonna Budapestin EM-kisoissa hän voitti kultaa tuloksella 21,17. Seuraavana vuonna hän voitti kultaa myös Maebashin MM-hallikisoissa tuloksella 21,41 ja saavutti pronssia samana kesänä Sevillan ulkoratojen MM-kisoissa. Vielä Gentin EM-hallikisoissa vuonna 2000 hän työnsi finaalissa pisimmälle, mutta jäi jälleen kiinni kiellettyjen aineiden käytöstä.
Bahatšin ennätykseksi jäi vuonna 1997 Chaniássa työnnetty 21,47.
Hän on naimisissa Svitlananselvennä kanssa ja heillä on kolme lasta: tytöt Oksana ja Julia sekä poika Mykola.
Niilo Kivinen

Niilo Kivinen, entinen nimi Nikolai Kivimäki (30. syyskuuta 1862 Lehtimäki – 18. lokakuuta 1895 Vaasa) oli suomalainen Lehtimäeltä kotoisin ollut toimittaja ja kirjailija. Hän käytti nimimerkkiä Niku.
Kivinen sai nuorena opastusta luvuissaan seurakuntansa papilta. Hän muutti sitten Lehtimäeltä Vaasaan ja toimi aluksi kirjapainossa latojana. Hän oli sitten toimittajana ensin Vaasan Lehdessä ja sitten Pohjalainen-lehdessä. Kivinen kuoli 33-vuotiaana keuhkotautiin.
Kivinen oli työskennellyt nuorena metsätöissä ja tukinuitossa ja hän kuvasi tätä aihepiiriä pienoisromaanissaan Tuppelan Kalle ja Koturi-Heikki. Muita Kivisen kansanelämää kuvaavia teoksia olivat pienoisromaani Vanhoillinen ja kertomus Aholan asukkaat. Hän julkaisi myös pienempiä kaunokirjallisia kertomuksia sanomalehdissä.
Teoksia

Tuppelan Kalle ja Koturi-Heikki : kuvaus tukkipoikain elämästä, pienoisromaani. Vaasa 1889
Vanhoillinen, pienoisromaani.   Julkaistu alun perin 1891 sanomalehti Pohjalaisen novelliosastossa, uusi painos Lehtimäki-seura 2001
Aholan asukkaat. Vaasa 1893
Suomennoksia

Arne Garborg : Paholaiselle luvattu. Waasan painoyhtiö, Vaasa 1886
Aiheesta muualla

Vapaasti ladattavia Niilo Kivisen e-kirjoja Projekti Lönnrotilta sekä Project Gutenbergiltä
Nailbomb

Nailbombin Cavalera ja Newport
Nailbomb oli Max Cavaleran ja Alex Newportin perustama heavy metal -yhtye. Yhtye perustettiin vuonna 1993. Se sai levytyssopimuksen Roadrunner Recordsin kanssa ja julkaisi albumin Point Blank, joka oli sekoitus thrash metallia, industrial metallia ja hardcore punkkia. Yhtyeen toinen ja viimeinen albumi oli Proud to Commit Commercial Suicide. Se oli livelevy, joka oli äänitetty konsertissa Alankomaissa vuonna 1995. Yhtye hajosi tämän jälkeen.
Nailbomb oli sekä Cavaleralle että Newportille sivuprojekti. Cavalera tunnetaan yhtyeistä Sepultura, Soulfly sekä Cavalera Conspiracy ja Newport yhtyeestä Fudge Tunnel.
Jäsenet

Max Cavalera – laulu, rytmikitara, basso, samplet
Alex Newport – laulu, kitara, basso, samplet
Jäsenet > Sessiojäsenet

Igor Cavalera – drums
Andreas Kisser – kitara
Dino Cazares – rytmikitara
Jäsenet > Livejäsenet

Igor Cavalera – rummut
D.H. Peligro – rummut
Evan Seinfeld – basso
Rhys Fulber – koskettimet
Barry C. Schneider – rummut
Scoot – basso
Dave Edwardson - basso, taustalaulu
Richie Cavalera  – rytmi kitara
Christian Olde Wolbers – basso ensimmäisellä keikalla
Diskografia

Point Blank (1994)
Proud to Commit Commercial Suicide (1995)
Point Blank (remasteroitu kuuden bonus-kappaleen kera) (2004)
Nurmen hienotaetehdas

Nurmen  hienotaetehdas toimi Vahvialan pitäjän Nurmen kylässä Rahkolanjoen kosken rannalla vuosina 1875–1891.
Viipurilainen kauppaliike Hackman & Co sai vuonna 1875 luvan perustaa Nurmen kylään lähelle Nurmen rautatieasemaa hienotaetehtaanselvennä, jonka käyttövoimana oli vesi- ja höyryvoima. Tehtaan johtajana toimi Sheffieldstä Englannista kotoisin ollut Th. Woodward, joka oli aiemmin johtanut Fiskarsin hienotaetehdasta.
Tehtaalla ol 1881 162 työntekijää, ja tuotteet vietiin pääasiassa Venäjälle. Nurmen tehdas siirrettiin vuonna 1891 Leppävirran Sorsakoskelle, jossa aloitti toimintansa Sorsakosken hienotaetehdas Hackman & Co:n haltuun tulleen Sorsakosken sahan yhteydessä.
Nephi Anderson

Nephi Anderson
Nephi Anderson (22. tammikuuta 1865 – 6. tammikuuta 1923) oli yhdysvaltalainen kirjailija, joka kirjoitti mormonismiin liittyvistä aiheista. Hänen tunnetuin teoksensa on hänen romaaninsa Added Upon (1898). Lisäksi hän julkaisi muun muassa yhdeksän muuta romaania, runoja ja kymmenittäin novelleja. Hänen tuotantoaan on tutkinut merkittävimmin Richard Cracroft.
Anderson oli syntyjään norjalainen, mutta muutti 6-vuotiaana Utahiin vanhempiensa kanssa. Hän edisti mormonikirkon sisällä sukututkimustyötä ja suoritti kolme jaksoa lähetystyössä. Hän opiskeli Utahin yliopistossa ja oli kahdesti naimisissa.
Nita Ambani

| Nita Ambani |
| --- | --- |
 Nita Ambani vuonna 2012.
Henkilötiedot
Muut nimet:  Nita Dalal
Syntynyt: 1. marraskuuta 1963 (ikä 60) Bombay, Maharashtra, Intia
Puoliso:  Mukesh Ambani (vih. 1985)
Lapset:  3
Sukulaiset:  Dhirubhai Ambani (appi)
Nita Ambani (gudžaratiksi નિતા અંબાણી, Nitā Aṃbāṇī, o.s. Dalal; s. 1. marraskuuta 1963 Bombay, Maharashtra, Intia) on intialainen hyväntekijä ja liikenainen. Hän on Reliance Foundationin ja Dhirubhai Ambani International Schoolin puheenjohtaja ja perustaja sekä Reliance Industriesin johtaja. Hän on naimisissa Reliance Industriesin puheenjohtajan ja toimitusjohtajan Mukesh Ambanin kanssa. Ambanit ovat maailman rikkaimpien joukossa, sillä heidän omaisuutensa on noin 100 miljardia Yhdysvaltain dollaria. Hän on myös taiteen keräilijä ja Indian Premier Leaguen krikettijoukkueen Mumbai Indiansin omistaja.
Hän esiintyi vuonna 2016 India Todayn ”50 High and Mighty” -listalla ja Forbesin ”Asia’s 50 Power Businesswomen” -listalla. Hän oli ensimmäinen intialainen nainen, joka liittyi Kansainvälisen olympiakomitean jäseneksi.
Yksityiselämä

Keskiluokkaiseen gujaratiperheeseen syntynyt Ambani on koulutettu bharata natyam -tanssija. Hän meni naimisiin Mukesh Ambanin kanssa vuonna 1985. Hän työskenteli opettajana muutaman vuoden ajan naimisiin menon jälkeen. Heillä on kolme lasta, kaksoset Akash Ambani ja Isha Piramal (o.s. Ambani) sekä Anant Ambani.
Aiheesta muualla

Kuvia tai muita tiedostoja aiheesta Nita Ambani Wikimedia Commonsissa
Nozomi Yamago

| Henkilötiedot |
| --- | --- | --- |
Koko nimi: Nozomi Yamago
Syntymäaika: 16. tammikuuta 1975 (ikä 49)
Syntymäpaikka: Saitama, Japani
Kansalaisuus:  Japani
Pelipaikka: Maalivahti
Pituus: 163 cm
Seurat
| Vuodet | Seura | O (M) |
| 1993–2001 2002–2004 2005 2005–2012 2013–2014 | Iga FC Kunoichi Saitama Reinas FC California Storm Urawa Reds AS Elfen Saitama | 115 (0) 47 (0)  123 (0) 41 (0) |
Maajoukkue
| 1997–2011 | Japani | 96 (0) |
 Seurajoukkueuran tilastot kattavat vain kansalliset sarjat.
Nozomi Yamago (jap. 山郷 のぞみ, Yamago Nozomi; s. 16. tammikuuta 1975 Saitama) on japanilainen entinen jalkapalloilija.
Jalkapallomaajoukkue

Yamago debytoi Japanin maajoukkueessa kesäkuussa 1997. Hän kuului Japanin joukkueeseen myös MM-kilpailuissa 1999, 2003, 2007, 2011 ja kesäolympialaisissa 2004. Hän on pelannut 96 maaottelua.
Neoathyreus latecavatus

| Neoathyreus latecavatus> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Bolboceratidae
Suku::  Neoathyreus
Laji::  latecavatus
Kaksiosainen nimi
 Neoathyreus latecavatus  (Boucomont, 1932) 
Infobox OKNimi-testi OK: 
Neoathyreus latecavatus on Neoathyreus-sukuun ja Bolboceratidae-heimoon kuuluva kovakuoriainen. Sen kuvasi ensimmäisenä Boucomont vuonna 1932.
Kirjallisuutta

Boucomont A.: ​Genre nouveau et especes nouvelles ou peu connues de Bolbocerinia.  Bulletin de la Societe entomologique de France. Paris 37(18):262-268, 1932.
Nozu Michitsura

| Nozu Michitsura |
| --- | --- |

Henkilötiedot
Syntynyt: 15. joulukuuta 1841 Kagoshima, ent. Satsuman han, Japani
Kuollut: 18. lokakuuta 1908
Sotilashenkilö
Palvelusmaa(t):   Japani
Komentajuudet:  5. divisioona Keisarillisen kaartin divisioona 1. armeija
Taistelut ja sodat:  Boshin-sota Satsuman kapina Kiinan–Japanin sota (1894–1895) Venäjän–Japanin sota
Sotilasarvo:  kenttämarsalkka
Joukko-osasto:  Japanin armeija
Nozu Michitsura (jap. 野津 道貫; 15. joulukuuta 1841 – 18. lokakuuta 1908) oli japanilainen marsalkka. Hän johti joukkoja esimerkiksi ensimmäisessä Kiinan–Japanin sodassa ja Venäjän–Japanin sodassa.
Elämäkerta

Nozu Michitsura syntyi Japanin Kagoshimassa (tuolloinen Satsuman han) 15. joulukuuta 1841. Hänen isänsä oli Kagoshima-klaanin samurai. Meiji-restauraation aikaisen Boshin-sodanaikana Nozu otti osaa taisteluihin shōgunin joukkoja vastaan. Sodan jälkeen hän liittyi uuteen Japanin armeijaan ja komensi 2. jalkaväkiprikaatia Satsuman kapinan aikana vuonna 1877.
1870- ja 1880-luvuilla Nozu vieraili Euroopassa ja Yhdysvalloissa. Nozun tehtävänään oli tutkia paikkallisten asevoimien toimintaa. Hänen palatessaan Japaniin Nozusta tuli Hiroshiman alueen päällikkö, sekä Japanin armeijan 5. divisioonan komentaja. Hän komensi joukkoja ensimmäisen Kiinan–Japanin sodan aikana ja oli huomattavassa roolissa esimerkiksi Pjongjangin taistelussa kiinalaisista saadussa voitossa. Sodan aikana hänestä tuli myös Japanin 1. armeijan komentaja sen aikaisemman komentaja marsalkka Yamagata Aritomon sairastuttua. Maaliskuussa 1895 Nozu sai ylennyksen kenraaliksi. Sodan jälkeen hänellä oli useita komentotehtäviä. Hän komensi esimerkiksi Japanin keisarillisen kaartin divisioona ja toimi asevoimien koulutuksen päätarkastajana.
Venäjän–Japanin sodan sytyttyä vuonna 1904 Nozu komensi Japanin 4. armeijaa. Hän johti joukkojensa maihinnousua mantereella ja otti osaa taisteluihin Liaoyangissa, Shahossa ja Mukdenissa. Menestys toi Nozulle sodan jälkeen vuonna 1906 ylennyksen kenttämarsalkaksi. Vuonna 1907 hän sai markiisin (koshaku) aatelisarvon. Nozu kuoli 18. lokakuuta 1908.
Nephila komaci

| Nephila komaci |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hämähäkkieläimet Arachnida
Lahko::  Hämähäkit Araneae
Alalahko::  Araneomorpha
Yläheimo::  Araneoidea
Heimo::  Nephilidae
Suku::  Nephila
Laji::  komaci
Kaksiosainen nimi
 Nephila komaci  Kuntner & Coddington, 2009 
Katso myös
   Nephila komaci Wikispeciesissä   Nephila komaci Commonsissa 
Infobox OKVirheellinen NIMI-arvoIUCN-testi OK: 
Nephila komaci on suurikokoisin tunnettu hämähäkkilaji, joka kutoo verkkoja. Naaraan pituus jalkojen kanssa voi olla 12 cm ja ruumiin pituus 4 cm. Koiraat ovat pienempiä; niiden pituus jalkojen kanssa on 2,5 cm.
Lajia Nephila komaci elää ainakin Etelä-Afrikassa ja Mosambikissa. Siitä on myös vahvistamattomia havaintoja Madagaskarilta ja Sansibarilta. Sitä on tavattu viidestä eristyneestä metsästä, mutta kannan kokon arviointiin käytettyjen työkalujen perusteella sen esiintymisalue saattaa olla laaja. Siitä syystä laji luokitellaan elinvoimaiseksi.
Nothin’ But The Blues

| Nothin' But The Blues Johnny Winter |
| --- | --- | --- |

Studioalbumin tiedot
 Julkaistu: 1977
 Tuottaja(t): Johnny Winter
 Tyylilaji: Blues
 Kesto: 34.43
 Levy-yhtiö: Blue Sky
Johnny Winter muut julkaisut
| Together 1976 | Nothin' But The Blues 1977 | White, Hot and Blue 1978 |
Nothin' But The Blues on Johnny Winterin albumi vuodelta 1977.
Kappaleet > A-puoli

Tired of Tryin' - 3'40
TV Mama - 3'11
Sweet Love and Evil Women - 2'50
Everybody's Blues - 5'03
Drinkin' Blues - 3'40
Kappaleet > B-puoli

Mad Blues - 4'17
It Was Rainin' - 5'53
Bladie Mae - 3'30
Walking Thru the Park - 4'07
Muusikot

Johnny Winter: rummut, basso, sähkökitara, dobro, slidekitara, laulu
Muddy Waters: laulu
James Cotton: huuliharppu
"Pine Top" Perkins: piano
Bob Margolin: sähkökitara
Charles Calmese: basso
Willie "Big Eyes" Smith: rummut
Neo soul

| Neo soul |
| --- | --- |
Alkuperä:  Soul, Contemporary R&B, Hip hop, Urban contemporary, Pop, Blues, Jazz, Afrikkalainen musiikki
Alkuperämaa:  Yhdysvallat
Kehittymisen ajankohta:  1990-luku
Tyypillisiä soittimia:  kitara, basso, sähköpiano, urut, rumpusetti, laulu, syntetisaattori, torvi, rumpukone, laulu (rap, runous)
Neo soul (joskus myös nu soul) on termi, jonka loi musiikkialan yrittäjä Kedar Massenburg 1990-luvun lopussa markkinoidakseen ja kuvatakseen musiikkityyliä, joka nousi pinnalle soul ja contemporary R&B -genreissä. Voimakkaasti Soul musiikkiin perustuva neo soul erottuu epätavallisesta äänestä kuin nykyajan R&B vastineet. Neo soulin piirteet vaihtelevat jazzin, funkin, hip hopin, fuusion, gospelin ja silloin tällöin housen välillä.
Aiheesta muualla

Neo soul[vanhentunut linkki] at the Open Directory Project.
Out of a Rut and Into a New Groove — By Ben Ratliff
Soul Searching — By Renée Graham
Songs in the Key of Black Life: Some Otha Shit — By Mark Anthony Neal
Ninja Gaiden II: The Dark Sword of Chaos

| Ninja Gaiden II: The Dark Sword of Chaos |
| --- | --- |

Kehittäjä:  Tecmo
Julkaisija:  Tecmo
Jakelija:  Nintendo eShop
Ohjaaja:  Masato Katō
Käsikirjoittaja:  Sarah H. Hideo Yoshizawa Masato Katō
Taiteilija:  Masato Katō
Säveltäjä:  Ryuichi Nitta Mayuko Okamura
Ohjelmoija:  Yoshiaki Inose
Pelisarja:  Ninja Gaiden
Julkaistu:  JP 6. huhtikuuta 1990 NA toukokuu 1990 EU 27. lokakuuta 1994 DOSNA 1991 AmigaNA 1991
Lajityyppi:  tasohyppely
Pelimuoto:  yksinpeli
Ikäluokitus:  ESRB: E  Virheellinen ESRB-arvo
Alusta:  kolikkopeli, Amiga, DOS, Nintendo Entertainment System
Jakelumuoto:  pelimoduuli, levyke
Lisää peliartikkeleitaVideopelien teemasivulla
Infobox OK       : 
Ninja Gaiden II: The Dark Sword of Chaos on Tecmon kehittämä ja julkaisema tasohyppely. Peli on julkaistu vuonna 1990 Nintendo Entertainment Systemille ja kolikkopelinä PlayChoice-10:lle sekä myöhemmin Amigalle ja DOS:lle.
Euroopassa peli julkaistiin nimellä Shadow Warriors Episode II: The Dark Sword of Chaos.